Hicia
హైటెక్‌ సిటీలో హైసియా రజతోత్సవ వేడుకలు
హైదరాబాద్‌, నవంబరు 24: హైదరాబాద్‌ సాఫ్ట్‌వేర్‌ ఎంటర్‌ప్రెన్యూర్స్‌ అసోసియేషన్‌ (హైసియా) 25 ఏళ్ల వేడుకలను ఘనంగా నిర్వహిస్తోంది. సంస్థ రజతోత్సవ వేడుకలను ఈనెల 30వ తేదీ హెటెక్‌సిటీ లోని హెచ్‌ఐసిసిలో నిర్వహిస్తున్నట్లు సంస్థ అధ్యక్షుడు రంగాపోతుల వివరించారు. రాష్ట్ర ముఖ్య మంత్రి కె.చంద్రశేఖరరావు ఈ ఉత్సవాలకు ముఖ్య అతిధిగా హాజరవుతారని ప్రకటించారు. భారత్‌ ఐటి రాజధానిగా రూపుదిద్దేందుకు, హైదరాబాద్‌లో ఐటిసంస్థల పురోగతికి హైసియా ఎంతో కృషిచేస్తున్నదని ఆయన అన్నారు. హైదరాబాద్‌ రీజియన్‌లో ఐటి రంగం వృద్ధి వెనుక హైసియా పాత్ర కీలకమని అన్నా రు. ఐటిమంత్రి కెటిరామారావు ఈ సదస్సులో రజతోత్సవ ప్రసంగం చేస్తారని ప్రభుత్వం విలు వలతో కూడిన వృద్ధి అన్న అంశంపై మాట్లాడతా రని రంగాపోతుల వివరించారు. హైదరాబాద్‌ ఐటి రంగంపై 3డి ఏవిషో కూడా ఏర్పాటుచేసామ న్నారు. ఈ సందర్భంగానే ముఖ్యమంత్రి కెసిఆర్‌ రెడీ రికానర్‌ఖగా కాఫీ టేబుల్‌ బుక్‌ను ఆవిష్కరి స్తారని, 25ఏళ్ల ఐటిరంగంలో హైసియా ప్రస్థానం వంటి అంశాలుంటాన్నారు. అలాగే హైసియా సిల్వర్‌జూబ్లి సంతకాల సేకరణ కూడా జరుపుతా మన్నారు. అలాగే భారత్‌ ఐటి రంగానికి పద్మభూ షణ్‌ ఫకీర్‌ చంద్‌ కొహ్లి చేసిన సేవలకు గుర్తుగా ఆయన్ను సత్కరించాలని నిర్ణయించి నట్లు చెప్పారు. భారత్‌ ఐటి రంగ పితామహునిగా ఎఫ్‌సి కొహ్లికి పేరుంది. ఐటిరంగానికి హెన్రీఫోర్డ్‌ వంటివారని, 100 బిలియన్‌ డాలర్ల ఐటిరంగం పునాదులు వేసిన వ్యక్తి అని ఆయన అన్నారు. సైయింట్‌ఛైర్మన్‌ బివిఆర్‌ మోహన్‌రెడ్డి, జిఎం ఇండియా నుంచి సూర్య పండిట్‌, బోయింగ్‌ ఇంటర్నేషనల్‌నుంచి ప్రత్యూష్‌కుమార్‌, టెక్‌మహీంద్ర సిపి గుర్నాని, రెడ్డిల్యాబ్స్‌ డా.జివి ప్రసాద్‌, అపోలో ఎగ్జిక్యూటివ్‌ డైరెక్టర్‌ సంగీతారెడ్డి ఇతర ప్రముఖులు పాల్గొంటున్నాట్లు తెలిపారు. 1991లో కేవలం 15 మంది పారిశ్రామికవేత్తలతో ప్రారంభం అయిన హైసియా నేడు 300మంది పారిశ్రామికవేత్తల సభ్యత్వంతో నడుస్తోందని రంగాపోతుల వివరించారు. ప్రభుత్వ విధివిధానాలను అమలుచేస్తూనే ఐటిరంగం వృద్ధికి హైసియా మరింత కృషిచేస్తుందని అన్నారు.